***VIDES KONSULTATĪVĀ PADOME***

„Latvijas Dabas fonds”, ”Baltijas krasti”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, „Latvijas Ornitoloģijas biedrība”, „Vides fakti”„ Vides aizsardzības klubs”,  „Latvijas Makšķernieku asociācija”, „Zaļā brīvība”,”, „Latvijas Botāniķu biedrība”, „Latvijas Atkritumu saimniecības asociācija”, „Zero Waste Latvija”, „Latvijas Vides pārvaldības asociācija”, „Latvijas Permakultūras biedrība”, „Baltijas Vides forums”, RīgaZoo,

**Rīga, Peldu iela 25, LV-1494**

04.07.2025.

Nr.1-14/25

**Klimata un enerģētikas ministrijai**

pasts@kem.gov.lv

konsultativapadome@kem.gov.lv

*Par vides nevalstisko organizāciju pārstāvniecību Klimata, vides un enerģētikas konsultatīvās padomē*

Vides konsultatīvā padome ir saņēmusi Klimata un enerģētikas ministrijas ( turpmāk – ministrija) vēstuli ar aicinājumu aktualizēt Klimata, vides un enerģētikas konsultatīvās padomes ( turpmāk – Padome) dalībnieku sastāvu.

 Informējam, ka līdz šim deleģētie pārstāvji Olga Trasuna no Latvijas Vides pārvaldības asociācijas, Juris Jātnieks Teiču dabas fonda, un Jānis Rozītis no Pasaules Dabas fonda ir apstiprinājuši savu dalību un arī turpmāk plāno piedalīties Padomes darbā.

Tomēr papildus tam, vēlamies norādīt, ka laika periodā starp Padomes izveidošanu un šo brīdi ministrijas atbildības loks ir ievērojami paplašinājies. Sākotnējās klimata un enerģētikas nozares ir papildinātas ar vides aizsardzības tvērumu, ietverot gaisa, ūdens, augsnes kvalitātes, piesārņojuma, atkritumu un citus jautājumus.

Šis ievērojamais tematiskā loka paplašinājums nozīmē, ka ir paplašinājies arī ieinteresēto sabiedrisko organizāciju loks, kas ikdienā strādā aktīvi un profesionāli ar konkrētajiem jautājumiem. Tādējādi, lai Padomē būtu līdzsvarota un pienācīga sabiedrisko organizāciju pārstāvniecība, **Vides Konsultatīvā padome aicina paplašināt vides sabiedrisko organizāciju skaitlisko pārstāvniecību no trim uz piecām.**

Ar cieņu,

Vides konsultatīvās padomes priekšsēdētājs  Juris Jātnieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU